# 1. Descrición xeral

# Futuro sostible

Este é un REA (Recurso Educativo Aberto) deseñado co fin de introducir ao alumnado no coñecemento e aplicación da electricidade e a electrónica e na resolución de problemas. Na SA (Situación de Aprendizaxe) o alumnado terá que analizar as posibilidades que a electricidade e a electrónica ofrecen para deseñar e construir innovacións, con circuítos eléctricos e electrónicos, que axuden a conseguir un futuro mais sostible.

Estudaremos os diferentes elementos dos circuítos eléctricos e os compoñentes básicos dos circuítos electrónicos. Faise especial fincapé en continuar traballando de xeito correcto e seguro no taller, realizar e seguir unha documentación técnica precisa para o proxecto con ferramentas dixitais.

Continuamos traballando o Método de Proxectos na aula, buscando a asimilación da aprendizaxe en forma dun produto final que cumpra uns requirimentos previos, establecidos na Rúbrica de Avaliación.

As metas de aprendizaxe son:

- Identificar e analizar problemas relacionados coa electricidade e a electrónica, buscando información de fontes confiables e avaliando a súa pertinencia.
- Comprender conceptos básicos de electricidade e electrónica para deseñar e montar circuítos eléctricos e electrónicos que resolvan problemas.
- Deseñar solucións innovadoras e sostibles para problemas eléctricos e electrónicos, aplicando coñecementos interdisciplinarios e criterios de sostibilidade.
- Construír modelos sinxelos que incorporen circuítos eléctricos e electrónicos básicos nun sistema que resolva un problema real utilizando ferramentas axeitadas e respetando as normas de seguridade no traballo.
- Documentar o proceso de deseño e construcción do proxecto, utilizando ferramentas dixitais e linguaxe técnico axeitado.
- Crear contidos e materiais sobre o proxecto, aproveitando ferramentas dixitais e respectando os dereitos de autor.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)